Hvilken trykkfot du kan bruke avhenger veldig fra symaskin til symaskin, og fra merke til merke. I hovedsak skiller man mellom høyt og lavt skaft (shank) på trykkfoten, og maksimum bredde på stingene. Dette er vanligvis 5mm og 7mm på hjemmemaskiner. Det tryggeste er å kjøpe trykkføtter som er laget til symaskinen. Men hvis du likevel ønsker å se etter andre muligheter så kan vi oppsummere det slik: De fleste hjemmesymaskiner fra Janome og Brother bruker universelle snap-on-føtter som gjør det enkelt å finne ekstrautstyr. Det samme gjelder de fleste andre symaskiner, men med unntak av Bernina og Janome sine AcuFeed-maskiner. Ta gjerne kontakt med oss, så hjelper vi deg.